**ชื่อเรื่อง**  การพัฒนาทักษะทางการพูดชัด สำหรับเด็กศูนย์พัฒนาเด็กเล็กบ้านทัพหลวง

 โดยใช้นิทาน

**ผู้เขียน**  นางสาวจันทิมา เฉกแสงทอง

**ปริญญา** ศึกษาศาสตรบัณฑิต (การศึกษาปฐมวัย)

**ที่ปรึกษา** อาจารย์ ดร. อารีย์ พรมเล็ก

อาจารย์ ดร. สุธากร วสุโภคิน

 อาจารย์ ดร. สุนทร เทียนงาม

 อาจารย์ ชนม์ธิดา ยาแก้ว

**บทคัดย่อ**

 การวิจัยครั้งนี้มีวัตถุประสงค์เพื่อศึกษา การพัฒนาทักษะทางการพูดชัด สำหรับเด็กศูนย์พัฒนาเด็กเล็กบ้านทัพหลวง โดยใช้นิทาน เป็นสื่อเพื่อปรับพฤติกรรมทางด้านการพูดของเด็กปฐมวัย รูปแบบการวิจัยครั้งนี้เป็นแบบ การสังเกต ประชากร ที่ใช้ในการวิจัยครั้งนี้เป็นเด็กปฐมวัยชั้นอนุบาล 3 ขวบ ปีการศึกษา 2560 ศูนย์พัฒนาเด็กเล็กบ้านทัพหลวง ได้มาโดยวิธีการสุ่มแบบเจาะจง จำนวน 3 คน ที่มีปัญหาเกี่ยวกับทักษะการพูดไม่ชัดเจน จากบันทึกพฤติกรรมของครูประจำชั้น เครื่องมือที่ใช้ในการศึกษา มี 3 ประเภท ดังนี้ 1. ชุดนิทาน 2. แผนการจัดการเรียนรู้ 3. แบบสังเกตทักษะการฟังและการพูด

 ในการจัดกิจกรรมใช้สื่อในการสังเกต การพัฒนาทักษะทางการพูดชัดสำหรับเด็กศูนย์พัฒนาเด็กเล็กบ้านทัพหลวง โดยใช้นิทานสำหรับกิจกรรมเสริมประสบการณ์จำนวน 3 เล่ม ได้แก่ 1. นิทาน เรื่อง นกเอี้ยงจอมเลียนเสียง 2. นิทาน เรื่อง เจ้าหมูหูหาย 3. นิทาน เรื่อง ท่องโลกเพื่อนสัตว์ จัดกิจกรรมในช่วงกิจกรรมเสริมประสบการณ์เรื่องละ1สัปดาห์ สัปดาห์ละ 5 วัน วันละ 30 นาที รวมทั้งสิ้น 3 สัปดาห์ โดยเก็บรวบรวมข้อมูลจากแบบสังเกต การพัฒนาทักษะด้านการพูดในการสื่อสารของศูนย์พัฒนาเด็กเล็กบ้านทัพหลวง โดยใช้นิทาน มาวิเคราะห์ข้อมูลและหาค่าเฉลี่ย

ผลการวิจัยพบว่า เด็กมีทักษะด้านการพูดในการสื่อสารชัดขึ้น และเด็กมีพัฒนาการทางด้านการพูด ดังนี้ น้องเก้า น้องเกว น้องไปร์ท พยายามออกเสียง เลียนเสียงสัตว์ และพูดชื่อสัตว์ได้ชัดเจนได้มากขึ้น สามารถพูดชื่อสัตว์ และเลียนเสียงร้องของสัตว์ได้ชัดเจน และเล่าเรื่องราวได้มากขึ้น

**กิตติกรรมประกาศ**

รายงานการวิจัยเพื่อพัฒนาการเรียนรู้ ฉบับนี้ จัดทำขึ้นเพื่อแสดงรายละเอียดของแนวคิด หลักการ กระบวนการจัดทำและพัฒนา ตลอดจนผลจากการพัฒนาทักษะด้านการพูดชัดไปใช้ การดำเนินงานครั้งนี้มีจุดประสงค์เพื่อพัฒนาทักษะด้านการพูดชัดของเด็กในศูนย์พัฒนาเด็กเล็ก โดยมุ่งส่งเสริมคุณลักษณะตามวัยให้สอดคล้องกับหลักสูตรการศึกษาปฐมวัย พุทธศักราช 2546 และพระราชบัญญัติการศึกษา พุทธศักราช 2542 รายงานการวิจัยเล่มนี้สำเร็จลุล่วงได้ด้วยดี เพราะได้รับความกรุณาอย่างสูง ในการให้คำปรึกษา คำสั่งสอน คำแนะนำและแก้ไขข้อบกพร้องต่างๆ เป็นอย่างดีจาก อาจารย์ ดร.อารีย์ พรมเล็ก ที่ให้คำปรึกษาเกี่ยวกับวิจัยในชั้นเรียน อาจารย์ ดร. สุธากร วสุโภคิน ให้คำแนะนำเกี่ยวกับการเก็บรวบรวมข้อมูลการวิจัยเพื่อการศึกษา อาจารย์ ชนม์ธิดา ยาแก้ว ให้คำแนะนำเกี่ยวกับการผลิตนิทานและวรรณกรรมประกอบในการทำวิจัย และอาจารย์ ดร. สุนทร เทียนงาม ให้คำแนะนำในการสร้างเครื่องมือการหาค่าที่ใช้ในการวิจัยในครั้งนี้ ผู้วิจัยขอกราบขอบพระคุณเป็นอย่างสูงไว้ ณ โอกาสนี้

 ขอขอบคุณเพื่อนครู โครงการ รมป 2 ทุกท่าน ที่ให้ความช่วยเหลือให้คำแนะนำ ช่วยแก้ไขข้อบกพร่องต่าง ๆ ในการสร้างเครื่องมือ การวิเคราะห์หาข้อมูลที่ใช้ในการวิจัยในครั้งนี้

 ขอกราบขอพระคุณคณาจารย์สาขาวิชาการศึกษาปฐมวัยทุกท่านที่ให้การอบรมสั่งสอน ที่ได้ให้คำปรึกษา คำแนะนำ ตลอดเวลาของการศึกษาวิจัยในครั้งนี้ ผู้วิจัยขอขอบพระคุณทุกท่านที่ให้ข้อมูล เพื่อให้เป็นแนวทางในการทำวิจัยในครั้งต่อไป

 จันทิมา เฉกแสงทอง